

 Latvijas Republika

 **TALSU NOVADA PAŠVALDĪBAS DOME**

 Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

**LĒMUMS**

(PROTOKOLS Nr.9, 12.punkts)

Talsos

29.02.2024. Nr. 49

**Par Talsu novada pašvaldības pārstāvjiem**

**Kurzemes plānošanas reģiona attīstības padomē**

Ņemot vērā izmaiņas Talsu novada domes vadībā, lai nodrošinātu Talsu novada pašvaldības pārstāvniecību Kurzemes plānošanas reģiona attīstības padomē, nepieciešams lemt par Talsu novada pašvaldības pārstāvniecību.

Kurzemes plānošanas reģiona attīstības padomes locekļa amatam un padomes locekļa vietnieka amatam ir noteikts valsts amatpersonas statuss, tāpēc nepieciešams lemt par amatu savienošanas atļauju.

Saskaņā ar likuma “Par interešu konflikta novēršanu valsts amatpersonu darbībā” 7. panta ceturtās daļas 2. punkta b) apakšpunktu pašvaldības domes priekšsēdētājam un domes piekšsēdētāja vietniekam ir atļauts savienot valsts amatpersonas amatu tikai ar citu amatu publiskas personas institūcijā, ja to savienošana nerada interešu konfliktu un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā.

Pamatojoties uz Reģionālās attīstības likuma 17. panta pirmo daļu, likuma “Par interešu konflikta novēršanu valsts amatpersonu darbībā” 7. panta ceturtās daļas 2. punkta b) apakšpunktu, Pašvaldību likuma 10. panta pirmās daļas 13. punktu,

**Talsu novada pašvaldības dome nolemj:**

1. Izvirzīt Kurzemes plānošanas reģiona attīstības padomes locekļa amatam Talsu novada domes priekšsēdētāju Andi Āboliņu.
2. Izvirzīt Kurzemes plānošanas reģiona attīstības padomes locekļa vietnieka amatam ar tiesībām balsot pastāvīgā locekļa prombūtnes laikā Talsu novada domes priekšsēdētāja vietnieku tautsaimniecības jautājumos Sandru Pētersoni.
3. Atļaut Andi Āboliņu savienot Talsu novada domes priekšsēdētāja amatu ar Kurzemes plānošanas reģiona attīstības padomes locekļa amatu.
4. Atļaut Sandrai Pētersonei savienot Talsu novada domes priekšsēdētāja vietnieka tautsaimniecības jautājumos amatu ar Kurzemes plānošanas reģiona attīstības padomes locekļa vietnieka amatu.
5. Atzīt par spēku zaudējušu Talsu novada domes 2022. gada 24. novembrī lēmumu Nr. 590 “Par Talsu novada pašvaldības pārstāvjiem Kurzemes plānošanas reģiona attīstības padomē”.

Domes priekšsēdētājs A. Āboliņš

Lorence 25431316

aija.lorence@talsi.lv

Lēmumu nosūtīt:

1. Evai Kārkliņai;
2. Aldim Pinkenam;
3. Sandrai Pētersonei;
4. Andim Āboliņam;
5. Kurzemes plānošanas reģiona attīstības padomei;
6. Personāla vadības nodaļai.